Sletta kyrkje

Sletta kyrkje er ei arbeidskyrkje nord for Sistranda i Frøya kommune i Trøndelag.

 Tidlegare kyrkjer 
Det har stått to kyrkjer på staden før den noverande. Ei langkyrkje av tre vart først oppført på Sula før ho vart flytta til Fast-Frøya og innvigd der den 4. september 1775. I 1884 vart ho avløyst av ei langkyrkje av tre med nærare 1000 sitjeplassar. Denne kyrkja, som vart teikna av Henrik Nissen, var ei av dei største trekyrkjene i landet, men brann ned til grunnen 8. juni 1984.

 Kyrkja av i dag 
Sletta kyrkje vart teikna av Odd Østbye og er ei arbeidskyrkje i betong. Kyrkjetomta er den same som før, men plasseringa er litt annleis. Kyrkjesalen kan utvidast til om lag 430 plassar ved at skyvedører opnast. Krusifikset bak altaret er laga av Johan Rokkones etter modell av gamle Frøyakrusifiks.

 Kjelder 

 Orkdalsmenighetene

 Bakgrunnsstoff 

 Historier.no



Kategori:Kyrkjer i Orkdal prosti
Kategori:Kyrkjer i Frøya
Kategori:Norske kyrkjer frå 1990
Kategori:Kulturminne i Frøya
Kategori:Odd Østbye
Kategori:Arbeidskyrkjer